Diari Oficial de la Generalitat Valenciana


Sumari del DOGV 6769, del 08-05-2012 (2012/4302)

Subhasta d'un bé immoble a Algemesí.
------------------------------------

### Dades del document

Número de DOGV
:   6769

Data del DOGV
:   08-05-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/4302


Organisme emissor
:   Notaria de Mireia Gil Belenguer

Tipus de document
:   Subhasta

Subhasta d'un bé immoble a Algemesí. [2012/4302]  
Mireia Gil Belenguer, notària del Col·legi de València amb residència a Algemesí, faig saber:  
Que en la meua notaria, situada a Algemesí, al carrer de Lluís Vives, número 3, escala B, 1r-1a, es tramita venda extrajudicial, d'acord amb l'article 129 de la Llei Hipotecària, de la següent finca hipotecada:  
Urbana. Número deu. Habitatge en planta cinquena, tipus C, porta 9. Es compon de vestíbul, menjador sala d'estar amb terrassa, dos lavabos, cuina amb llavador i tres dormitoris, un d'ells amb una terrassa.   
La superfície de l'habitatge ocupa cent un metres i seixanta-sis decímetres quadrats (101,66 m²) i les terrasses setze metres i trenta-nou decímetres quadrats (16,39 m²), és a dir, en total cent díhuit metres i cinc decímetres quadrats (118,05 m²) útils; la superfície construïda de l'habitatge és de cent vint-i-nou metres i seixanta-nou decímetres quadrats (129,69 m²).   
Confronta entrant per la porta que dóna al corredor de repartiment: front, amb l'habitatge de la mateixa planta, porta 10, buit de l'escala, ascensor i celobert; dreta, amb la volada de la terrassa dels habitatges en planta primera; esquerra, amb el carrer Ronda d'Alzira i fons, amb l'habitatge tipus C de la mateixa planta, amb accés pel vestíbul número dos.   
Quota: en relació al seu bloc del zero enters i vint-i-sis mil·lèsimes d'enter per cent (0,026%).   
I en relació a l'edifici total del zero enters i dos mil cent vint-i-cinc centmil·lèsimes d'enter per cent (0,02639%).   
Inscripció: la finca descrita està inscrita en el Registre d'Algemesí, al tom 1875, llibre 605, foli 38, finca número 37520, inscripció 1a.   
Forma part de l'edifici situat a Algemesí, amb frontera al carrer Ronda d'Alzira, núm. 48, abans 44, i carrer de Trafalgar, núm. 12, abans 14. Es compon de dos blocs d'edificació units entre si. El primer bloc recau al carrer Ronda d'Alzira, planta baixa, destinada a local comercial i set plantes altes, destinades a habitatges, quatre per planta, és a dir, en total vint-i-huit habitatges, tots amb accés per dos vestíbuls amb les escales i els ascensors que donen al carrer Ronda d'Alzira i sobre l'última planta una terrassa comuna xafable. I el segon bloc recau al carrer de Trafalgar, té la seua entrada per a vehicles per una rampa d'accés a través del primer bloc amb entrada pel carrer Ronda d'Alzira i una entrada per a vianants des del carrer de Trafalgar i es compon de local en planta baixa i quatre plantes altes a dos nivells en cada una de les plantes, destinades en total a quaranta-nou places d'aparcament i damunt de l'última planta una coberta no xafable. Ocupa el solar una superfície total de mil quatre-cents metres quadrats; té una superfície construïda total de 2.875,80 metres quadrats en bloc garatges i 4.506,72 metres quadrats en bloc habitatges, és a dir, en total 7.382,52 metres quadrats; confronta: front, carrer Ronda d'Alzira; esquerra entrant, Milagros Ferris Ferris i assecador dels hereus de Vicente Esteve Albentosa i en part d'Enrique Argente; dreta, solar de Ricardo Rubio Ferris i en part de Juan Alandete Martínez i fons, carrer de Trafalgar.   
  
Les bases de la subhasta són les següents:  
1. La subhasta tindrà lloc a la notaria situada a Algemesí, carrer de Lluís Vives, número 3, escala B, 1r-1a, el pròxim dia 28 de juny de 2012, a les 13.30 hores, al tipus del preu taxat en l'escriptura d'ampliació de préstec hipotecari autoritzada pel notari d'Alzira, Ricardo Tabernero Capella, en data 8 de novembre de 2007, número 4339 del meu protocol, que és la quantitat de dos-cents vint-i-sis mil cinquanta-nou euros i trenta-cinc cèntims (226.059,35 €).   
2. Per a prendre part en la subhasta els postors hauran de consignar una quantitat equivalent al 30% del tipus, amb la presentació del resguard d'haver efectuat el depòsit en el compte número 0049 2930 97 7163525059 obert en l'entitat Banco Santander, SA.  
3. La documentació i la certificació registral a què es refereixen els articles 236.a i 236.b del Reglament Hipotecari estan de manifest en la notaria de dilluns a divendres de les 10.00 a les 14.00 hores; s'entendrà que tot licitador, pel sol fet de participar en la subhasta, admet i accepta com a bastant la titulació existent i que les càrregues o gravàmens anteriors i els preferents, si n'hi ha, al crèdit de l'actor continuaran subsistents, i quedarà subrogat en la responsabilitat derivada d'aquells, si la rematada s'adjudica a favor seu.  
4. La subhasta s'efectuarà i es regirà pel que disposa l'article 12 del Reial Decret Llei 6/2012, de 9 de març, de mesures urgents de protecció de deutors hipotecaris, i en el que no siga incompatible per l'article 236 del Reglament Hipotecari.   
  
Algemesí, 26 d'abril de 2012.- La notària: Mireia Gil Belenguer.